SCB Financial Markets คาดกรอบเงินบาทวันนี้ 35.20-35.50 บ./ดอลลาร์
SCB Financial Markets คาดเงินบาทวันนี้ (15 ส.ค.65) เคลื่อนไหวกรอบ 35.20-35.50 บ./ดอลลาร์ โดยค่าเงินบาทปรับตัวตามทิศทางเงินดอลลาร์
SCB Financial Markets คาดเงินบาทวันนี้ (15 ส.ค.65) เคลื่อนไหวกรอบ 35.20-35.50 บ./ดอลลาร์
15 ส.ค. 2565

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (15 ส.ค.65) เคลื่อนไหวในกรอบ 35.20-35.50 บาท/ดอลลาร์ ค่าเงินบาทปรับตัวตามทิศทางเงินดอลลาร์
ทั้งนี้สหรัฐอเมริกาเปิดเผยรายงานในวันศุกร์ว่าดัชนีราคานำเข้าในสหรัฐดิ่งลง 1.4% ในเดือนกรกฎาคมหลังจากปรับขึ้น 0.3% ในเดือนมิถุนายน โดยการดิ่งลงในครั้งนี้เป็นการดิ่งลงครั้งแรกในรอบ 7 เดือน
โดยตัวเลขเศรษฐกิจเหล่านี้ทำให้นักลงทุนปรับลดการคาดการณ์ที่ว่าธนาคารกลางสหรัฐ (เฟด) อาจจะปรับขึ้นอัตราดอกเบี้ย 0.75% เป็นครั้งที่ 3 ติดต่อกันในเดือนกันยายน
ขณะที่ค่าเงินยูโรร่วงลงในวันศุกร์ ในขณะที่มีรายงานระบุว่าอัตราเงินเฟ้อในฝรั่งเศสอยู่ที่ 6.8%